text:
Soroh Kruna Ring Basa Baline
PERANGAN KRUNA
Kruna ring Bali kaperang dados kalih paos,inggih punika:
I. Kruna manuting kadaden (kejadian kata).
II. Kruna manuting soroh (jenis kata).
I. Kruna Manuting kadaden inggih punika:
1.Kruna Lingga (kata dasar)Kruna Lingga (kata dasar) ingih punika:
2.runa Dwilingga (kata ulang)
3.Kruna Mangkep (kata majemuk)
4.Kruna Dwipurwa (bereduplikasi)
5.Kruna Dwiungkur/dwiwesana (suku akhir duulang/didua kalikan)
6.Kruna Tetiron/tiron (kata jadian)
7.Kruna Polah (kata berimbuhan sengau)
kruna sane durung polih wewehan luire pengater,seselan wiadin pengiring.
Kruna Dwilingga (kata ulang) inggih punika:
kruna lingga sane kapingkalihang rikala ngucapang,
saha maduwe perangan sane maendahan,luire:
Kruna Dwi Sama Lingga :
Yan apisan ucapang nguwangun artos tunggal wiadin akidik,
yan ucapang pingkalih mateges katah wiadin langkungan (lebih dari satu)
barak-barak artinya banyak berwarna merah.
conto lianan: gede-gede,bajang-bajang,jegeg-jegeg,tegeh-tegeh miwah sane siosan.
Kruna Dwi Sematra Lingga :
sane linggane mesed (mirip) / Kruna lingga sane winangun
antuk kruna kalih soroh sane sumaih,sakewanten untat kruna
(suku akhir kata) sane rihinan bina sareng sane pungkuran.
kecas-kecos Miwah sane siosan.
Kruna Dwi maya Lingga :
Kruna sane mawit saking kalih kruna lingga,yening ucapang apisan nenten maduwe arti
nanging nyening ucapang ping kalih wau maduwe arti.
kejit-kejit.
Kruna Dwi Bina Lingga Eka Sruti (kruna satma) :
Kruna sane mawit saking kalih kruna lingga sane maduwe arti mabinayan,
raris kaangkepang mawinan suksman ipun asiki ( gabungan dua kata yang berlainan arti / tidak mempunyai pertalian arti.
Namun gabungan kata ini mengandung satu arti).
Kruna Mangkep (kata majemuk) inggih punika:
kalih kruna lingga sane kaangkepang saha ngawetuang wirasa utawi artos asiki/tunggil.
Kruna lingga sane rihinan kantun madua kilitan ring kruna lingga sane pungkuran.
Perangan kruna mangkep luire:
Kruna mangkep sane sapaut (setara=sepadan):
tegal carik mateges cecatu (harta warisan),miwah sane siosan.
Kruna Mangkep Negesang Arti :
Kruna sane mawit saking kalih kruna lingga,kruna sane dumunan kategesin antuk kruna sane pungkuran.
Kruna Mangkep Nungkalik/matungkas (berlawanan) :
Kruna sane mawit saking kalih kruna lingga sane maduwe arti nungkalik/matungkas (berlawanan).
Pakeling:
Umpami: nagasari winangun antuk naga miwah sari. Yaning artosang
siki-siki nenten makilit,mawinan sesuratane nenten dados palasang.
Umpami: kadang warga puniki gumanti saling kilit,
santukan kadang mateges semeton,
warga artinipun beraya punika mawinang kasurat mapalasan.
Kruna Dwipurwa (reduplikasi) :
Kruna lingga sane kecape ring arep kapingkalihang (diulang),mawinan ngobah teges utawi tetuweknyane.
Umpami: banten dados bebanten.banten mateges upakara yadnya
(asoroh),bebanten warnaning upakara yadnya (mesorohan/jenis
perlengkapan upakara).
geguritan,sesuunan miwah sane siosan.
Kruna Dwiungkur (Dwiwesana):
Kruna lingga sane kecape ring ungkur/didori kapingkalihang,ketah kawewehin pangater pa mawinan ngobah tegesnyane .
Umpami : kecos wantah apisan makecos, pakecoscos tegesipun akeh sane makecos.
Kruna Tiron :
Kruna sane sampun polih wewehan (imbuhan)
minakadi pengater,seselan miwah pangiring.
majaran,polih pangiring an dadosne: majaranan.
Kruna Polah/kruna kapolahang :
Kruna lingga sane polih anusuara (anunasika),minakadi: ng,ny,n,m.
Puniki jagi ngobah kruna aran dados kruna kriya.
conto: jemak polih anuswara ny kapolahang dados: nyemak.
-Anusuara ng ngobah/ngolah aksara : k,g,h
-Anusuara ny ngobah/ngolah aksara : i,c,s
-Anusuara n ngobah/ngolah aksara : t,d
-Anusuara m ngobah/ngolah aksara : p,b
II. KRUNA MANUTING SOROH
Kruna manuting soroh kapalih dados 10 (dasa) soroh,inggih punika:
1. Kruna Pateket (kata sandang)
2. Kruna Aran (kata benda)
3. Kruna Kria (kata kerja)
4. Kruna Kahanan (kata sifat)
5. Kruna Wilangan (kata bilangan)
6. Kruna Pangentos (kata ganti)
7. Kruna Pangarep (kata depan)
8. Kruna Panyambung (kata sambung)
9. Kruna pidarta (kata keterangan)
10. Kruna Pituduh (kata seru)
1. Kruna Pateket (kata sandang):
Kruna pateket maduwe geginan (berfungsi):
dados kruna aran (kata benda).
(mempertegas/memperjelas kata benda tersebut).
Pepalihan Kruna Pateket:
a.Kruna i(I):
Nyinahang barang,manusa wiadin sato (luh muani). Nyinahang wastan manusa (bali latin),umpami:
-I Gedei(I) ring ajeng nganggen huruf kapital tur nenten dados atep.
-I Wayan
-I Putu
-I Kompiang Anu...miwah sane siosan
-i memeb.Kruna ni (Ni):
-i embok
-i adi
-i bapa
-i beli
-i guru
-i pekak
-i dadong
-i kumpi
-miwah sane siosan
Kruna punikinyinahang wastan anak istri (taler wenten ring satwan buron),umpami:
-Ni Wayanc. Kruna Sang:
-Ni Wenari
-Ni Luh
-Ni Putu
-Ni Mesaba
-Ni Arini, miwah sane siosan
Nyinahang mautama wiadin madewek/maraga utama,umpami:
-Sang Bimad. Kruna Dang:
-Sang Anoman
-Sang Sutasoma
-Sang Jatayu
-Sang Mergapati
-Sang Pandita
-Sang Wiku
-Sang Nandaka
-Sang Prabu (msl)
Nyinahang anak maraga suci,umpami:
Dang Guru, dang Acarya,miwah sane siosan.
e. Kruna Hyang:
Nyinahaang niskala (nenten makanten=tidak tampak),umpami:
-Hyang Kawif. Kruna Dang Hyang:
-Hyang Wisnu
-Hyang Widhi
-Hyang Brahma
-Hyang Wisesa
-Hyang Iswara, miwah sane siosan
Kruna puniki nyinahang maraga suci tur niskala,umpami:
-Dang Hyang Dwi Jendrag. Kruna Sang Hyang:
-Dang Hyang Markandeya
-Dang Hyang Nirartha
-Dang Hyang Kapakisan
-Dang Hyang Astapaka
(miwah sane siosan)
Kruna sane nyinahang sang maraga mautama tur niskala,umpami:
-Sang Hyang Parama Kawi2. Kruna Aran (kata benda):
-Sang Hyang Tuduh
-Sang Hyang Widhi
-Sang Hyang Licin
-Sang Hyang Wenang
-Sang Hyang Titah , miwah sane siosan
Kruna sane nyinahang barang,sato miwah manusa.
kruna Aran kapalih ndados kalih paos,inggih punika:
a. Kruna Aran sekala (nyata),minakadi: manusa
b. Kruna Aran Niskala (abstrak),mungguing cecirennyane:
-Nenten Katon,umpami: Sang Hyang Widhi,Betara,Dewata,miwah sane siosan.3. Kruna Kria (kata kerja):
-Kwangun antuk pangater pa,umpami: pabaang,pajalan,palaib,panamiu,miwah sane siosan.
-Kawangun antuk pangater pa ,miwah pangiring an,umpami: pasucian,pasayuban,miwah sane siosan.
Inggih punika : kruna sane nyinahang ngelaksanayang karya.
Kruna punika kapalih dados kakalih,inggih punika:
a. Kruna kria Lumaksana (kata kerja aktif) b. Kruna Kria Linaksana (kata kerja pasif)Ceciren kruna Kria punika:
a. Kruna Kria Lumaksana,Kacihnayang antuk:
seselan um,umpami:
-Ida Sang Prabu Yudistira tumedun ka payudan.
-Panjake sami sumuyug ngaturang bakti.
b. Kruna Kria Linaksana,kacihnayang antuk
seselan in ,umpami:
-Sane inucap,mawasta sekar alit.Lianan Ring punika,Kruna kria taler:
-wus sinurat ring rahina Buda Kliwon Dungulan.
a. Kruna aran sane kapolahang dados kruna kria,umpami:
gambar kapolahang dados ngambar,baca kapolahang dados maca,jemak kapolahang dados nyemak, miwah sane siosan.
b. Nyinahang karya,umpami:
ngambar,ngarit,majangkut,mapalalian,magendingan,malayangan,
ngejuk,nyampar,nyemak,miwah sane siosan
c. Kaanggen nyinahang pituduh,umpami:
tegul, jemak,rebut,ajak, antiang, depang,miwah sane siosan.
4. Kruna Kahanan (kata sifat/keadaan):
Kruna kahanan wantah kruna sane nyinahang kawentenan
wiadin sasolahan : jadma,buron wiadin barang.
Kruna kahanan puniki katah dados linging lengkara (obyek kalimat)
umpami: Ni Sari pragat pules dogen kanti muane semug.
Taler dados keterangan kruna aran,umpami: Ni Sari jegeg pesan.
Miwah sane siosan.
5. Kruna Wilangan Undangan (tingkatan) :
-Polih pengater ka upaminipun :6. Kruna Pangentos (kata ganti) :
kasa (kapratama-pertama = permulaan), kadasa (kaping dasa ,ka sepuluh), msll.
-Ngangge ping, upaminipun :
ping kuda-kuda, ping pat, ping pindo (nenten ping dua), msll.
Geginan Kruna Pangentos :
a. Dados pangentos barang (sebagai ganti benda)a. Pangentos Barang utawi Pangentos Jadma ,
b. Dados panuduh barang (sebagai penunjuk benda)
-Pangentos ring Basa Bali Alus Singgih (ring sang kasinggihang),Mangda mateges makueh, wewehin antuk sareng sami.
sekadi : I Ratu, Cokoridewa, i Dewa, msll.
-Pangentos ring Basa Bali Alus Mider (kangkat ngamunggahang miwah neduhang), makadi : Dane
-Pangentos ring Basa Bali Alus Sor (ngasorang raga), upami :
Ipun, titiang, tiang.
Pidabdab sane seosan kadi asapuniki :
Titiang, tiang, icang, wake, bena, kola, kai, ace, gelah, msll.
I Ratu, Cokoridewa, jerone, I Dewa, Ida, Ragane, Cai, Nyai,
Nani, Iba, Siga, msll.
Ida, Dane, Ia, Ipun, Gelaha, Ibana, Ragana, msll.
b. Kruna Panuduh Barang :
-Matujuang barang : ene, ento, iriki, irika.c. Kruna Paneges Panyambung : Upaminipun ; ane, sane.
-Mitegesang barang: dini, ditu, deriki, derika.
-Mitegesang barang: pateh sakadi mitegesang barang
d. Kruna Pangentos Pitaken. Upaminipun :
-Nyen, apa, encen (engken), sira (manusa).c. Kruna Pangentos Barang Sane nenten pasti :
-Dija, kija (genah).
-Kenken, sapunapi, kenapi (kehanan).
-Akuda, kuda, kenken, amunapi (wilangan).
-Kala, kali, pidan (dauh).
Upaminipun : apa ja, encen ja, anu, napi ja, msll.
7. Kruna Pangarep (kata depan) :
Pidabdab nyurat : tan dados atepang sakadi nyuratang pangater .
Upaminipun :
a. Kruna di, nyinahang genah : di pura, di carik, di peken, msll.Nyinahang wewidangan wiadin pepalihan (bagian). Upami:
b. Kruna di, ri, nyinahang kenjekan (tatkala) : dauh (waktu) :
ri dauh tiga, ri masa kapat, di katujune, msll.
c. Ring, (basa alus) sami ring di.
d. Kruna ka, nyinahang sane katuju : ka tegal, ka carik, ka sekolahan, ka pasar, msll.
e. Kruna uli ing, nyinahang genah sane katilar/katinggal :
teka uling carik, teka uling peken, msll.
f. Kruna duur, beten, sisi, bucu, msll.
Duur kaja, beten kelod, sisi kauh, bucu kaja kangin, msll.
8. Kruna Panyambung (kata sambung) :
Ring Kruna Panyambung, kaperang dados kakalih, inggih punika :
laut, dugas, dening, nganti, nanging, wastu,
yadiastun, yadiapin, apang, mangda, mangde, prade, kawenten,
kewala, buina, kandugi,
sujatine, pamuputne, kemaon, pitui, msll.
Upami : kacerita, winursita, warnanen, kancit, risedek, msll.
9. Kruna Pidarta (kata keterangan) :
Kruna Pidarta kaperang dados kakalih, inggih punika:
a. Pidarta indik genah : kadagingin Kruna Pangarep :
di, ring.
Upaminnyane :
-I meme ngadep ubi di peken.b. Pidarta indik dauh, taler madaging Kruna Pangarep :
-Paksi-paksine punika tedun ring carike.
di wiadin I,
minakadinipun : di abulan, di ibisanja,
di asasih, di arahina, di awarsa, msll.
Uratiang baos sane sering keliru wastu senglad :
Upami :
-Titiang rauh siki rahina. Sepatutnyane :10. Kruna Pituduh (kata seru) : Tetuek saking Kruna Pituduh punika wantah :
-Titiang rauh ring di arahina.
-SambatanUpaminipun :
-Nyinahang rasa
a. Marupa tetuladan suara, upami : Bur, bug, dar, plah, siut, teks, msll.
b. Sane nyinahang rasa, upami : Duh, ah, yah, bah,beh. Bii, ih, uduh, dewa ratu,
cih, mas titiang, wiih, ooo, msll.
Kaketus saking: Tata Sukerta B.Bali
Terakhir diperbaharui: March 02 2015 12:34:32.


c: text/html

text:
Sane kapaica ring titiang. Sedurung titiang ngelanturang atur pinih
kapertama ngiring iraga sareng sami nunas ica ring Ida Sang Hyang
Widi, duaning sangkaning paswecan ida, iraga presida matemu ajeng ring
genah tur galahe sane becik puniki melarapan antuk nguncarang
panganjali umat "om swastyastu"
Sane wangiang titiang Bapak ibu guru, sapunika taler para sisia sareng
sami sane tresna asihin titiang.
Iraga pinaka umat Hindu pamekasne ring jagat Bali, pastika sampun
tatas uning ring kewentenan panca yadnya sane pinaka sinalih tunggil
pemargi sane kemargiang ring tri kerangka Hindu inggih punika
pariindik Acara utawi upacara.
Upacara yadnya punika kemargiang nganutin Padewasan. Indik galah
ngelaksanayang yadnya punika kepah dados kalih, wenten sane
kelaksanayang nyabran rahina sekadi mebanten saiban, surya sewana,
miwah tri sandhya. Wenten taler Yadnya sane kalaksanayang nganutin
ketekan padewasan.
Yadnya sane kemargiang nganutin ketekan padewasan taler kepah dados
makudang pahan sekadi, 1)nganutin patemon triwara sareng pancawara,
contohnyane Kajeng kliwon, 2)nganutin patemon sapta wara sareng
pancawara sekadi Budha Kliwon, anggara kasih, 3)nganutin ketekan wuku
sane kebawos pawukon sekadi Saraswati, galungan, kuningan,tumpek,
pagerwesi, 4) nganutin ketekan sasih sekadi Siwa ratri lan Nyepi.
Inggih ida dane sane wangiang titiang, sane mangkin lantur uningayang
titiang indik tata cara ngelaksanayang rahina Nyepi. Rahina nyepi
kemargiang nyabran warsa duaning nganutin ketekan sasih. Rahina nyepi
kelaksanayang ring Pananggal Apisan sasih Kedasa utawi warsa anyar
ring tahun saka. Ngelaksanayang Rahina nyepi kasuksman nyane mangda
umat Hindu presida mulat sarira rikalane nyanggra warsa anyar tur
maning pinaka galah nyuciang bhuana agung miwah bhuana alit. Rikala
ngelaksanayang rahina nyepi wenten bratha sane patut kemargiang.
Bratha punika kasengguh catur bratha penyepian sane kepah dados empat,
inggih punika 1)Amatg Gni inggih punika nenten dados ngendihang api
utawi ring sarira nenten dados krodha. 2)amati Karya inggih punika
nenten dados ngambil pekaryan, 3)Amati Lelungan, inggih punika nenten
dados melancaran, sane kaping 4)Amati Lelanguan inggih punika
ngelaksanayang puasa tur maning nenten dados meliang-meliang.
indik Rahina Nyepi sane pinaka dasar mangda umat presida mulat sarira
tur ngewerdiang jagat sane asri. Yening prade wenten atur titiang sane
tan manut, titiang nunas geng rna pangampura. Pinih ungkur titiang
ngaturang RAHAJENG NYANGGRA RAHINA NYEPI.
Atur titiang kasineb antuk parama santih "Om Santih Santih Santih Om".

robotstxt: allowed

filter: keep


text:
Boya Sirna Urip
Pesisi Kuta, selikur Desember duang tali nenem, rikala surya ical kagentosin wengi, paketeltel sabehe ngansan malesang, kedis-kedise pasliwer ngungsi umahne, kampehang angin dingin ne menulang.
“Ba .. Ng .. Sattt …!!”
Tanglus suara ne asah sareng tangguran tabuh tatit akasa lan grudug ombak makta toyane ke pesisi, sada nyapatin jeriji limanne sane kaketelin peluh turin yeh mata …
Nyoman’s CafĂ©, pesisi Muaya telung dasa November duang tali nenem, endih lilin di tengahing meja-meja ne kasusun rapi pinaka kunang-kunang ne ngewarnin petenge punika rikala Putu Guna lan Ayu Sari masadu arep, nyuratang pikobet.
Rikala yeh mata sane metu saking penyingakane Ayu masuara sebet, sigsigan ne ketaan-taanin nanging tan sida antuk, mecihna gulem peteng ring sang sane ngraksang,
Mekada sungsut manahne Putu Guna nyaksiang unduk gegelanne sekadi puniki, ngereres enduk bayune sekadi sampun uning pikobet napi sane mangkin sedek nibenin dewek ipun makakalih.
“Yu, kenapi ..?”
Kalih panyingakan punika sane sampun belus olih yeh mata, lan tangan halus sane sahasa tekek ngisi, bibih manis nika mawicara …
“Bli Tu, I Aji sampun uning unduke iraga ..! Cutet, I Aji nenten ngarestuin ..! I Aji bangras, Ibu sungkan ngaminehin ..”
Nadaksara peteng detdet tanpa sundih, sesek bunek mlekpek, ne mangkin pikenehne I Putu Guna memucu ring pondoke punika, irika wenten guru rupakan ipun, Bapa lan Meme sane sampun lingsir nanging tetep satya nyalanin swadarman ipune dados tukang ulat bedeg, tur dewek ipun sane wantah pianak tunggal. Kadirasa sampun meled pisan manahne nyingak I Meme wenten sane marengin rikala metanding, turin wenten cucu sane pacang setata ngarameang pondoke punika, dot .. sakemawon,
“Ahh, suba tawang anak ngalih sentanaan, to nguda jalanin masih ..! Kanti jani suba duang tiban kakene majalan!!”
“Pemuput sane suba tawang malu! Payu sakit ajak dadua kekene ..!”
“Ahh, awak mula belog, mula lengehhh …!! Ne jani tresna sujati suba ilang, ulian pelih pedidi, men apa buin kel alih di idupe ene .. Yen kene sing je luungan …”
P y a a ng g g . . . !!
Kalih Desember duang tali nenem, rikala Putu Guna namplak kaleng baygon ring tanganne Ayu Sari, sahasa melekuk tekek tunanganne punika sane ngejer turin dingin, Ayu Sari ngeling sigsigan di tangkahne Putu Guna,
“Yu, yu .. mesti janji ngajak Bli Tu, Yu ten dados buin mekeneh boya-boya sekadi wau, Yu janji .. iraga mesti tetep nyalanin idup niki, Yu janji ngajak Bli Tu ngih ..!”
Selikur Desember duang tali nenem, pesisi kuta .. rikala tanganne Putu Guna mebalapan sareng angkihanne, ngejer mukak laut maca SMS saking Ayu Sari,
"bli tu sayang .. sksma antuk tutur b tu wau ring tyg, tyg ddos ngrti napi mwinan tyg msti ttep kuat turin ada d jgat pniki, tuah krana bli, skadi bli ne stata wnten ring smping tyg rkala tyg sungsut, tyg ykin yning smpun jdoh iraga nnten je sida khalangin, rga psti mpadu, skadi hyg tuduh sne smpun nemuang irga ne malu. tyg sayang bli tu …"
Pesisi Kuta, sabehe sampun wusan, purnama kadasa ngalangkasa. Buih-buih ombak gemericik nembang semar pegulingan sada alon nyapa sang maha putra, I Putu Guna, mekenyem manis nerawang nuluh langit galang gumintang,
“Bli Tu naler sayang ring Ayu.”
Kaketus saking :
* http://gusram.blog.friendster.com/2008/10/sat-wak-satwa-bawak/


text:
Rabu, Desember 14, 2011
Prabu Watugunung
Ida Sang Prabu Watugunung nyakrawerti ring panegara Gilingwesi. Ida Sang Prabu madue istri prami kakalih, dahating ayu angayan-ayan, waluya ngasorang kalistuayuan para widiadarine ring suarga loka. Sane kapertama mapesengan Dewi Sinta, sane kaping kalih mapesengan Dewi Landep. Ida Sang Prabu Watugunung wiakti prabu wibuhing bala tur dahating mawisesa. Ida Sang Prabu Watugunung madue putra 27 diri luih-luih. Pesengan putran idane soang-soang inggih punika: sinta, ukir, kulantir, tolu, gumbreg, wariga lan salanturnyane ngantos watugunung. Makasami putrane puniki embas mabiang asiki, inggih punika saking Dewi Sinta.
Kaposting olih bliyanbelog ring 4:12 PM 3 komentar Link
Selasa, Agustus 16, 2011
Karmapala
Kacerita Sang Panca Pandhawa sakadi Sang Dharmawangsa, sampun tutug suwen ida nyeneng ratu, 60 warsa raris karatone kaserahang ring putun ida, sane maparab Sang Pariksit, nyeneng ratu ring Astinapura. Sang Panca Pandhawa raris lunga saniasin sareng nem-nem, makadi Sang Dharmawangsa, Sang Bhima, Sang Arjuna, Sang Nakula, miwah Dewi Dropadi. Ida sareng sami masusupan ring alase. Jeg tanpa rarapan, saget wenten asu asiki nutug Sang Dharmawangsa.
Yening akudang sasih suwen idane sami manglalana ring alase, mangkin sampun rauh ring Gunung Imawan. Irika sami nglarang woga samadhi, ngastawa Ida Sang Hyang Parama Wisesa. Wusan mamuja malih nglanturang pamargi ngilehin bancang gununge. Kala irika Dewi Dropadi kantu, raris ida seda. Matur Sang Bhima, beli Sang Dharma cingakin dewi Dropadi, boya tulung ida. Masaur ida sang Dharmawangsa “Adi Sang Bhima eda adi sanget sedih, krana ia tresna ngayahin iraga ajak lelima. Nanging ia bas nganeh tresna teken Sang Arjuna paling teleb. Nah ene suba karmapalanne twara sama rata tresnanne.”
Yening akudang sasih suwen idane sami manglalana ring alase, mangkin sampun rauh ring Gunung Imawan. Irika sami nglarang woga samadhi, ngastawa Ida Sang Hyang Parama Wisesa. Wusan mamuja malih nglanturang pamargi ngilehin bancang gununge. Kala irika Dewi Dropadi kantu, raris ida seda. Matur Sang Bhima, beli Sang Dharma cingakin dewi Dropadi, boya tulung ida. Masaur ida sang Dharmawangsa “Adi Sang Bhima eda adi sanget sedih, krana ia tresna ngayahin iraga ajak lelima. Nanging ia bas nganeh tresna teken Sang Arjuna paling teleb. Nah ene suba karmapalanne twara sama rata tresnanne.”
Kaposting olih bliyanbelog ring 9:12 AM 0 komentar Link
Sabtu, Februari 05, 2011
Sang Sutasoma Dados Caru
Wenten katuturaran sang Purusada, Prabhu Yaksa ring Ratna Kanda. Ida Parya ngaturang punagi ring ida Bhatara Kala, antuk para ratu satus diri. Nika ngawinang Ida nglurug jagat. Singalane praya ngejuk sang Prabhu Jaya Wikrama. Santukan Ida Sang Prabhu Jaya wikrama kalintang sura wira ring payudhan, raris yudhane rames pisan kadi segara angalun, suaran kuda, gajah lan raksasane kadi ombak ngrebahang gunung. Duaning asapunika yudhane sang jaya wikrama raris seda. Atman idane ngungsi suarga loka. Nike ngawinang sang purusadha kalintang kosekan ring kayun. Santukan asapunika sang purusada nglurug jagad widharbane ngantos sang prabhu keni cidra raris kabrasta lan kakeberang.
Sesampune jangkep polih ratu satus diri, irika sang purusada wau ngaturang punagi punika ring ida bhatara kala. Ida bhatara kala nenten nerima punagi punika santukan nenten medaging prabhu astina ida sang sutasoma. Tan asue sang prabhu purusada lan balawadwa raksasane raris nglurug jagad astinane praya ngejuk sang sutasoma. Kocap sang sutasoma duke pinaka rikala mapikayun nabdabang indik karahayuan jagad antuk kawelasan idane ngaksi jagat astinane kausak, ida makayun nyerahan angga mangda sang purusada jangkep naur punagi tur jagat astinane prasida rahayu. Asapunika wantah kadharman sang nglaksanayang budhacitta. Patut ngardiang kirti makalarapan mikolihang pamargi nincapang budhaloka.
Sesampune jangkep polih ratu satus diri, irika sang purusada wau ngaturang punagi punika ring ida bhatara kala. Ida bhatara kala nenten nerima punagi punika santukan nenten medaging prabhu astina ida sang sutasoma. Tan asue sang prabhu purusada lan balawadwa raksasane raris nglurug jagad astinane praya ngejuk sang sutasoma. Kocap sang sutasoma duke pinaka rikala mapikayun nabdabang indik karahayuan jagad antuk kawelasan idane ngaksi jagat astinane kausak, ida makayun nyerahan angga mangda sang purusada jangkep naur punagi tur jagat astinane prasida rahayu. Asapunika wantah kadharman sang nglaksanayang budhacitta. Patut ngardiang kirti makalarapan mikolihang pamargi nincapang budhaloka.
Kaposting olih bliyanbelog ring 1:36 PM 6 komentar Link
Sabtu, Januari 08, 2011
Dewi Gangga Ngrecak
Olih : Nyoman Manda
Wawu miragi krepyakan suaran toyan tukadé sané deres punika, sakadi kasentuh ngenin dupa tangan Sang Prabu. Ida ngusap-usap pangaksian, sakadi ngrempini éling ring sukané riin sadaweg wawu manggihin Déwi Gangga, anak istri ayu, ring luah ageng punika.
Sué ida bengong, éling ring pinunas ajinné mangda digelis wénten putu mangda wénten nyarengin ida malila cita ring puri sasampuné ida pacang maancang-ancang ngwana prasta. Malih sang prabu kagiat ring kayun, dados driki malih Déwi Gangga malila cita ring genahé sané riin ri tatkala kapertama ida matemu wirasa lan kadaut kayun ring sang déwi. Tan sué Prabu Sentanu polih maangen-angen krana miragi tangis putran idané sané wau embas lan sungsut ida maangen-angen manggihin pramésurin idané jeg sakadi anak anom akidik tan ngenah sléngsongan angga ida yadiastun dibi ngembasang putra sané dahat rupawan.
Wawu miragi krepyakan suaran toyan tukadé sané deres punika, sakadi kasentuh ngenin dupa tangan Sang Prabu. Ida ngusap-usap pangaksian, sakadi ngrempini éling ring sukané riin sadaweg wawu manggihin Déwi Gangga, anak istri ayu, ring luah ageng punika.
Sué ida bengong, éling ring pinunas ajinné mangda digelis wénten putu mangda wénten nyarengin ida malila cita ring puri sasampuné ida pacang maancang-ancang ngwana prasta. Malih sang prabu kagiat ring kayun, dados driki malih Déwi Gangga malila cita ring genahé sané riin ri tatkala kapertama ida matemu wirasa lan kadaut kayun ring sang déwi. Tan sué Prabu Sentanu polih maangen-angen krana miragi tangis putran idané sané wau embas lan sungsut ida maangen-angen manggihin pramésurin idané jeg sakadi anak anom akidik tan ngenah sléngsongan angga ida yadiastun dibi ngembasang putra sané dahat rupawan.
Kaposting olih bliyanbelog ring 9:42 AM 0 komentar Link
Jumat, November 12, 2010
Dewi Gangga Makenyem
Olih : Nyoman Manda
Ring Puri Hastina iur sampun tutur pakrimik saisin puriné krana sané dibi ida permaisuri malih ngembasang putra. Dayang-dayang sané sampun ping pitu ngiring Déwi Gangga masiram ka tepi tukad ageng malih saling neneng lan kitak-kitak ten purun makemikan krana pastika Déwi Gangga malih pacang matingkah soléh pacang mapi-mapi katiban kasengkalan okané anyud ring tukadé.
Prabu Sentanu bengong malinggih ring bataran lojiné nguntul kucru miragi tangis okané sané wau embas dibi sanja. Ping pitu sampun okané telas kaanyudang olih Déwi Gangga. Tan pisan kapiragi rabin idané nyelsel krana okané sampun anyud. Nguntul ida makeengan
“Sing pesan ida madué rasa sayang ring oka, monto sakadi sinongganané yan ngembasang putra satmaka magantung bok akatih, ngemasin ngetohang jiwa, dadi jeg lén pesan ida, kanti sampun ping pitu nganyudang oka di tukadé, ping kuda simbingin, putran raja di Hastina dahat mautama pisan apang ada nglanturang kauripan gumi Hastinané,” kantos ngebug anggan idané baan sungsut lan kosek kayunné krana tingkah rabin idané ping pitu sampun sakadi nyelapang nganyudang okané ka tukadé. Yan pradé mangkin rabin idané malih matingkah asapunika pacang tambakang ida yadiastun ida kantun kaiket antuk semayané riin ten pisan dados nimbaang sahanan solah polah rabin idané yadiastun jelek pisan.
Ring Puri Hastina iur sampun tutur pakrimik saisin puriné krana sané dibi ida permaisuri malih ngembasang putra. Dayang-dayang sané sampun ping pitu ngiring Déwi Gangga masiram ka tepi tukad ageng malih saling neneng lan kitak-kitak ten purun makemikan krana pastika Déwi Gangga malih pacang matingkah soléh pacang mapi-mapi katiban kasengkalan okané anyud ring tukadé.
Prabu Sentanu bengong malinggih ring bataran lojiné nguntul kucru miragi tangis okané sané wau embas dibi sanja. Ping pitu sampun okané telas kaanyudang olih Déwi Gangga. Tan pisan kapiragi rabin idané nyelsel krana okané sampun anyud. Nguntul ida makeengan
“Sing pesan ida madué rasa sayang ring oka, monto sakadi sinongganané yan ngembasang putra satmaka magantung bok akatih, ngemasin ngetohang jiwa, dadi jeg lén pesan ida, kanti sampun ping pitu nganyudang oka di tukadé, ping kuda simbingin, putran raja di Hastina dahat mautama pisan apang ada nglanturang kauripan gumi Hastinané,” kantos ngebug anggan idané baan sungsut lan kosek kayunné krana tingkah rabin idané ping pitu sampun sakadi nyelapang nganyudang okané ka tukadé. Yan pradé mangkin rabin idané malih matingkah asapunika pacang tambakang ida yadiastun ida kantun kaiket antuk semayané riin ten pisan dados nimbaang sahanan solah polah rabin idané yadiastun jelek pisan.
Kaposting olih bliyanbelog ring 8:32 AM 0 komentar Link
Kamis, Oktober 14, 2010
Dewi Amba Masumpah
Olih : Nyoman Manda
Ri kala Sang Bhisma malinggih ring paséban manggihin arin idané sedeng macengkrama saring rabinné kakalih, sagét nadak sara rauh Déwi Amba magésoan macincingan nangis masesambatan.
“Bli Agung...,” sahasa malinggih ring samping Sang Bhisma.
“Punapi Déwi dados rauh malih lan nadak sara pisan kadén sampun aturang titiang mangda Déwi ngrereh Sang Salwa sané sampun dados rabin Déwi,” kénten polos Sang Bhisma matakén.
“Titiang sampun rauh mrika lan titiang tan katampi krana Bli Agung sampun ngamét titiang mawit sakéng ngadu kasaktian lan mangkin tan prasida titiang matulak kija krana titiang tuah Bli Agung patutné ngambil sikian titiang,” Déwi Amba mamilas matur.
Ri kala Sang Bhisma malinggih ring paséban manggihin arin idané sedeng macengkrama saring rabinné kakalih, sagét nadak sara rauh Déwi Amba magésoan macincingan nangis masesambatan.
“Bli Agung...,” sahasa malinggih ring samping Sang Bhisma.
“Punapi Déwi dados rauh malih lan nadak sara pisan kadén sampun aturang titiang mangda Déwi ngrereh Sang Salwa sané sampun dados rabin Déwi,” kénten polos Sang Bhisma matakén.
“Titiang sampun rauh mrika lan titiang tan katampi krana Bli Agung sampun ngamét titiang mawit sakéng ngadu kasaktian lan mangkin tan prasida titiang matulak kija krana titiang tuah Bli Agung patutné ngambil sikian titiang,” Déwi Amba mamilas matur.
Kaposting olih bliyanbelog ring 8:27 AM 0 komentar Link
Sabtu, Juni 05, 2010
Sang Arjuna Nangun Tapa
Pic : http://batuanpainting.comKacerita Sang Hyang Indra kalintang sungsut santukan Ida mireng orti Indrloka pacang kagebugin olih Niwatakawaca, ratun raksasane ring Manimantaka. Genah jagate punika ring bongkol Gunung Mahamerune tanggu kelod. Niwatakawaca kalintang sakti dane polih panugrahan Sang Hyang Rudra, nenten seda olih detia, denawa, raksasa miwah dewa. Nanging yan wenten manusa-manusa sakti, manda dane tangar ring urip.
Indike punika karembugang olih Sang Hyang Indra kairing olih para Rsi kahyangane. Ida ngrincikang upaya pacang ngrereh kanti manusa sakti, sane prasida ngaonang Niwatakawaca, pradene rauh ngebug swargane. Kala punika kapireng kapir-kapiran orti Sang Arjuna sedek nangun tapa ring Gunung Indrakilane. Sang Arjuna pacang nunas kesaktian mangda molih ring payudan. Sang Hyang Indra sampun uning wantah, mula sengka anakenangun yasa mangda sida mapikolih, santukan gegodane kalintang akeh makadi pengliput wiyasan panca indrane. Mangda kayune nenten obah, patut teleb astiti bakti ring Ida Sang Hyang Widhi Wasa, ida stata ledang nganugrahin anake sane pageh ngawastawa ida.
Kaposting olih bliyanbelog ring 5:11 PM 0 komentar Link
Selasa, Mei 18, 2010
Sang Subali Mayuda Lawan Sang Sugriwa
Wenten katuturan Rsi sane kalintang pradnyan maparab Begawan Gotama lintihang Brahmana Putra. Ida madue putra tigang diri, sane mapesengan : Sang Subali, Sang Sugriwa miwah Diah Anjani. Biang Idane maparab Dewi Naraci. Munggwing kesaktian Sang Subali miwah Sang Sugriwa sampun kaloktah tur kasumbung ring jagate, nyidayang ngasorang Sang Prabu Rahwana ratune ring Alengka, sane kabawos sakti mandraguna. Sang kalih punika karuruh olih Ida Bhatara Indra, sawireh kapikayun antuk Ida wantah Sang Subali sane nyidayang nandingin Sang Mahesa Sura miwah Sang Jata Sura, sane kabawos purusa parikosa.
Tan kacaritayang pemargin Ida, kancit kacunduk genah patapn Sang Subali miwah arine Sang Sugriwa. Nyingak sepengrawuh Ida Bhatara Indra, raris Sang kalih pranamia nyubakti ring Ida Bhatara Indra. Ida Bhatara Indra raris ngandika,"Udug Dewa Subali muwah Sugriwa, pastika sampun I Dewa makesiab risapang rawuh Bapane tan pesangkan.
Tan kacaritayang pemargin Ida, kancit kacunduk genah patapn Sang Subali miwah arine Sang Sugriwa. Nyingak sepengrawuh Ida Bhatara Indra, raris Sang kalih pranamia nyubakti ring Ida Bhatara Indra. Ida Bhatara Indra raris ngandika,"Udug Dewa Subali muwah Sugriwa, pastika sampun I Dewa makesiab risapang rawuh Bapane tan pesangkan.
Kaposting olih bliyanbelog ring 5:03 PM 0 komentar Link
Kamis, April 15, 2010
Sang Hyang Gana
[Pic : http://rare-angon.blogspot.com]
Wenten katuturan satua Raksasa magoba aeng, kabinawa tur ngreresin pisan tan pendah Sang Kalantaka. Raksasane punika mawasta Nilarudraka. Kalintang sueca wiakti Ida Bhatara Rudra ring ipun mapaica waranugraha sane marupayang kesaktian mautama. Majalaran paican Ida punika mawastu ipun tan prasida kapered antuk sakancan senjata, napi malih pacang sida kapademang olih manusa, denawa miwah Dewata.
Riantukan ipun punika rumasa tekening padewekan purusa, sakti tanpa tandingan, raris metu manah ipun sane boya-boya, minakadi ipun mamunyah, wimoho, stata brangti, ngapak-apak, tan mari nyapa kala aku. Sekancan parilaksanan ipun stata ngardi res sang ngantenang. Duaning asapunika kawentenang ipune para panjak rauhing para Ratune ten wenten sane purun sami ngandep kasor.
Kabawos sane mangkin sami para Ratune sane wenten ring jagate prasida kakasorang olih ipun. Riantukan asapunika, raris sane mangkin ipun ngelanturang tetujonnyane ngelurug Suargane. Sapetekan ipune ke Suarga kasarengin olih bala wadua raksasa sane ebek jejel ten kaetang makuehnyane tur sami dahat wirasa tankapangpangan. Para Dewata miwah Resin ambarane, tan prasida nangkepin panglurug I Detia Nilarudraka. Riantukan asapunika raris pada Dewatane ring Suarga sami malaib ngarereh genah masingidan.
Wenten katuturan satua Raksasa magoba aeng, kabinawa tur ngreresin pisan tan pendah Sang Kalantaka. Raksasane punika mawasta Nilarudraka. Kalintang sueca wiakti Ida Bhatara Rudra ring ipun mapaica waranugraha sane marupayang kesaktian mautama. Majalaran paican Ida punika mawastu ipun tan prasida kapered antuk sakancan senjata, napi malih pacang sida kapademang olih manusa, denawa miwah Dewata.
Riantukan ipun punika rumasa tekening padewekan purusa, sakti tanpa tandingan, raris metu manah ipun sane boya-boya, minakadi ipun mamunyah, wimoho, stata brangti, ngapak-apak, tan mari nyapa kala aku. Sekancan parilaksanan ipun stata ngardi res sang ngantenang. Duaning asapunika kawentenang ipune para panjak rauhing para Ratune ten wenten sane purun sami ngandep kasor.
Kabawos sane mangkin sami para Ratune sane wenten ring jagate prasida kakasorang olih ipun. Riantukan asapunika, raris sane mangkin ipun ngelanturang tetujonnyane ngelurug Suargane. Sapetekan ipune ke Suarga kasarengin olih bala wadua raksasa sane ebek jejel ten kaetang makuehnyane tur sami dahat wirasa tankapangpangan. Para Dewata miwah Resin ambarane, tan prasida nangkepin panglurug I Detia Nilarudraka. Riantukan asapunika raris pada Dewatane ring Suarga sami malaib ngarereh genah masingidan.
Kaposting olih bliyanbelog ring 3:06 PM 0 komentar Link
Rabu, Maret 17, 2010
Dewi Gangga Malinggih Manying Songgeng
Ri tatkala nemu sasih becik, sasih kadasa, drika Prabu Hastina sané mapeséngan Prabu Kurupratipa maangen-angen pacang nangun tapa ring wana hulu Luah Gangga. Putran ida sané mapeséngan Prabu Sentanu kaabih para patih, mantri, lan baudanda sinamian sampun andel sayaga pacang ngamel jagaté.
Sasampunné milih lan milah déwasa ayu raris Prabu Kurupratipa lunga nangun tapa ring tengahing wana. Saking negari Hastina ida lunga ngruruh Gunung Himawan mirig Luah Gangga kantos rauh ka Hardwar genah suci. Genah puniki kasengguh suci sakadi arannyané sané Har maartos Siwa, Hari maartos Wisnu, lan Dwar maartos lawan—gapura galang ka sorga. Saking driki ida lunga ka Shri Kardanath lan Shri Badrinath genah suci Betara Siwa lan Wisnu nampek pucak Gunung Himawan. Sadurungé, driki ida Sang Prabu malukat lan mamuja tapa ring Alahaabad, genah suci pecampuan Tukad Gangga, Yamuna, lan Saraswati. Ring tengahing wana tepi pacampuhan luah puniki Ida mamuja suryasewana.
Sasampunné milih lan milah déwasa ayu raris Prabu Kurupratipa lunga nangun tapa ring tengahing wana. Saking negari Hastina ida lunga ngruruh Gunung Himawan mirig Luah Gangga kantos rauh ka Hardwar genah suci. Genah puniki kasengguh suci sakadi arannyané sané Har maartos Siwa, Hari maartos Wisnu, lan Dwar maartos lawan—gapura galang ka sorga. Saking driki ida lunga ka Shri Kardanath lan Shri Badrinath genah suci Betara Siwa lan Wisnu nampek pucak Gunung Himawan. Sadurungé, driki ida Sang Prabu malukat lan mamuja tapa ring Alahaabad, genah suci pecampuan Tukad Gangga, Yamuna, lan Saraswati. Ring tengahing wana tepi pacampuhan luah puniki Ida mamuja suryasewana.
Kaposting olih bliyanbelog ring 5:46 PM 0 komentar Link
Sabtu, Maret 06, 2010
Durgha : Ibu Bhumi
Betari Durgha embas saking mata katiga Betara Siwa, ri kala Siwa Loka kakuasayang olih raksasa marupa kebo, Mahésasura. Durgha sané ayu lan wikan prasida ngaonang Mahésasura lan, nadosang Mahésasura priyambadanidané.
"Paripurnaning lista ayu, kénten Betari Durgha punika kagambarang. Ring India, Durgha punika madué tangan kutus, makakutus madaging sakancan panugran saking Déwata Nawa Sangané daweg ida kaembasang saking sudamani Betara Siwa. Para krama i rika nyumbah Betari Durgha nglintangin Betari-betari sané tiosan sakadi Saraswati lan Laksmi. Santukan Durgha punika barés, mangkin nunas mangkin kapaica kénten pangangken kramané ring India," Ni Wayan Pasek Ariati Hunter nuturang.
"Paripurnaning lista ayu, kénten Betari Durgha punika kagambarang. Ring India, Durgha punika madué tangan kutus, makakutus madaging sakancan panugran saking Déwata Nawa Sangané daweg ida kaembasang saking sudamani Betara Siwa. Para krama i rika nyumbah Betari Durgha nglintangin Betari-betari sané tiosan sakadi Saraswati lan Laksmi. Santukan Durgha punika barés, mangkin nunas mangkin kapaica kénten pangangken kramané ring India," Ni Wayan Pasek Ariati Hunter nuturang.
Kaposting olih bliyanbelog ring 3:41 PM 0 komentar Link
Kamis, Februari 25, 2010
Satyahati : Bhatari Uma Ngerereh Empahan Lembu
Gentuh Siwa Lokané, Betara Siwa kocap keni pinungkan sané tan prasida kénak yéning nénten molihang tamba empehan susu. Empehan susu sira? Inggihan empehan susu saking pangangon lembu sané wénten ring mercapada. Mangkin sira sané kapituduh ngrereh tambané punika? Betari Uma rabinida, sangkaning satyané kalintang ring suaminidané raris sang betari tedun ka mercapada ngrereh tambané punika, mangda gelis kénak Betara Siwané.
Ring manah idané nénten ja wénten tios wantah sapunapi ja carané mangdané suaminida prasida nyeneng malih. Betari Uma nénten ngamanahin indik anggannyané sané kalapu-lapu ngrereh tambané punika. Ten kacritanang kalaran Betari Uma ring mercapadané. Punapi malih mercapada boya ja Siwa Loka. Mercapadané genah maudang-kudang jatma sané munarbhawa ping keti mangda molihang genah sané becik bénjang pungur ri kala sampun atmané matilar saking angga. Mangkin ri sampunné Betari Uma tedun ka mercapada anggannyané boya ja betari malih, ida nénten wénten tios wantah anak istri biasa.
Ring manah idané nénten ja wénten tios wantah sapunapi ja carané mangdané suaminida prasida nyeneng malih. Betari Uma nénten ngamanahin indik anggannyané sané kalapu-lapu ngrereh tambané punika. Ten kacritanang kalaran Betari Uma ring mercapadané. Punapi malih mercapada boya ja Siwa Loka. Mercapadané genah maudang-kudang jatma sané munarbhawa ping keti mangda molihang genah sané becik bénjang pungur ri kala sampun atmané matilar saking angga. Mangkin ri sampunné Betari Uma tedun ka mercapada anggannyané boya ja betari malih, ida nénten wénten tios wantah anak istri biasa.
Kaposting olih bliyanbelog ring 3:34 PM 0 komentar Link
Jumat, Februari 05, 2010
Dewi Kunti Kawehin Mantra Sakti
Olih Nyoman Manda
Kacrita Raja Sura madué putra kakalih, sané lanang mapeséngan Wasudéwa lan sané istri mapeséngan Déwi Pritha. Raja Sura puniki madué misan sané mapeséngan Raja Kuntibhoja sané ten madué putra. Krana sih Raja Sura masameton, raris ida ngwéhin putrin idané, Déwi Pritha, kadadosang anak angkat. Sanget sayang pisan Raja Kunthibhoja ring putri angkat idané lan kaaranin Déwi Kunti
Tatkalaning rahina purnama kadasa wénten brahmana sakti simpang ring purin Raja Kuntibhoja. Kasimpangin brahmana sakti wikan sané mapeséngan Rsi Durvasa, garjita pisan kayun Raja Kuntibhoja. Santun pisan panyambraman sang raja. Drika Déwi Kunti taler sareng ngaturang ayah nyanggra pangrauh sang brahmana sakti. Manggihin Déwi Kunti bakti pisan ngturang ayah drika, raris Sang Brahmana mapaica mantra sakti sané prasida nuur betara sané kapuja lan ngwéhin panugrahan utama. Déwi Kunti tulus bakti kaicénin puja mantra punika.
Kacrita Raja Sura madué putra kakalih, sané lanang mapeséngan Wasudéwa lan sané istri mapeséngan Déwi Pritha. Raja Sura puniki madué misan sané mapeséngan Raja Kuntibhoja sané ten madué putra. Krana sih Raja Sura masameton, raris ida ngwéhin putrin idané, Déwi Pritha, kadadosang anak angkat. Sanget sayang pisan Raja Kunthibhoja ring putri angkat idané lan kaaranin Déwi Kunti
Tatkalaning rahina purnama kadasa wénten brahmana sakti simpang ring purin Raja Kuntibhoja. Kasimpangin brahmana sakti wikan sané mapeséngan Rsi Durvasa, garjita pisan kayun Raja Kuntibhoja. Santun pisan panyambraman sang raja. Drika Déwi Kunti taler sareng ngaturang ayah nyanggra pangrauh sang brahmana sakti. Manggihin Déwi Kunti bakti pisan ngturang ayah drika, raris Sang Brahmana mapaica mantra sakti sané prasida nuur betara sané kapuja lan ngwéhin panugrahan utama. Déwi Kunti tulus bakti kaicénin puja mantra punika.
Kaposting olih bliyanbelog ring 8:45 AM 0 komentar Link
Jumat, Oktober 16, 2009
Sang Arjuna Polih Panugrahan
Inggih sadurung tiang lanturang indik daging wiracaritane puniki, kapertama tiang jagi ngucapang malih "Rahajeng Rahinan Jagat Galungan Lan Kuningan, 14 lan 24 Oktober 2009" ring para sameton Hindu sami. Punapi, sampun polih melancaran kije maten ring manis Galungane ibi? Mogi-mogi sameton samian kenak-kenak lan rahayu kemanten. Sampun tigang rahina tiang nenten ngeblog. Niki wantah postingan tiang sane kapertama sasampun wusan Galungan. Khusus posting tiang wiracarita indik "Sang Ajuna sane polih panugrahan saking Ida Sang Hyang Siwa". Inggih lanturang ngawacen!
Kaposting olih bliyanbelog ring 10:48 AM 0 komentar Link
Selasa, Juli 21, 2009
Subakti Ring Guru Pengajian
Carita ne puniki kaketus saking Adi Parwa. Indik kasubaktin i sisia ring guru. Inggih lanturang malih....
Kaposting olih bliyanbelog ring 11:11 AM 2 komentar Link
Rabu, Juni 10, 2009
Déwi Kunti Kawéhin Mantra Sakti
Kacrita Raja Sura madué putra kakalih, sané lanang mapeséngan Wasudéwa lan sané istri mapeséngan Déwi Pritha. Raja Sura puniki madué misan sané mapeséngan Raja Kuntibhoja sané ten madué putra. Krana sih Raja Sura masameton, raris ida ngwéhin putrin idané, Déwi Pritha, kadadosang anak angkat. Sanget sayang pisan Raja Kunthibhoja ring putri angkat idané lan kaaranin Déwi Kunti
Kaposting olih bliyanbelog ring 4:22 PM 0 komentar Link